proxectonos/corpus_dominio_legal_administrativo_tmp huggingface dataset:
ORDE do 13 de marzo de 2007 pola que se fixa o prezo de venda ao público da publicación: Manual de soporte vital avanzado en urxencias prehospitalarias.
CONSELLERÍA DE SANIDADE — III. OUTRAS DISPOSICIÓNS — 11/04/2007

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería,
DISPÓN:
Artigo único.
1. Queda aprobado o prezo de venda ao público da publicación editada pola Fundación Pública Urxencias Sanitarias de Galicia-061 e que se relaciona no anexo.
2. Este prezo entenderase, de ser o caso, con IVE incluído.
Santiago de Compostela, 13 de marzo de 2007.
Mª José Rubio Vidal
Conselleira de Sanidade
ANEXO I
Manual de soporte vital avanzado en urxencias hospitalarias: 21 A.
CORRECCIÓN de erros.-Orde do 8 de marzo de 2007 pola que se establecen as bases reguladoras e se convocan para o ano 2007 axudas para a mellora do hábitat da perdiz rubia.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 11/04/2007

Advertidos erros no texto da orde publicada no DOG nº 61, do martes 27 de marzo de 2007, cómpre facer as seguintes correccións:
-Na páxina 4.926, no punto i) da táboa recollida no artigo 8, onde di: «Por non ter percibido axudas en convocatorias anteriores», debe dicir: «Por non ter concedidas axudas en convocatorias anteriores».
-Na páxina 4.929, no anexo I, no punto referente á documentación que se xunta, onde di:
* «Declaración de dispoñibilidade dos terreos (anexo V).
* Declaración de non afección a especies e espazos (anexo VI).
* Memoria».
Debe dicir:
* «Declaración de dispoñibilidade dos terreos (anexo V).
* Memoria».
DECRETO 7/2007, do 30 de xaneiro, polo que se lle encarga o despacho de asuntos da Consellería de Política Territorial, Obras Públicas e Transportes, durante a ausencia da súa titular, ao conselleiro de Presidencia, Administracións Públicas e Xustiza.
PRESIDENCIA — II. AUTORIDADES E PERSOAL — 31/01/2007

Con motivo da ausencia da conselleira de Política Territorial, Obras Públicas e Transportes, é necesario prover a substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia da conselleira de Política Territorial, Obras Públicas e Transportes, encárgaselle o despacho dos asuntos da citada consellería, desde o día 31 de xaneiro ata o 4 de febreiro de 2007, ao conselleiro de Presidencia, Administracións Públicas e Xustiza.
Santiago de Compostela, trinta de xaneiro de dous mil sete.
Emilio Pérez Touriño
Presidente
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 16 de xaneiro de 2007 pola que se declara de interese galego a Fundación Clúster de Empresas de Automoción de Galicia (Ceaga), e se ordena a súa inscrición na sección do Rexistro de Fundacións de Interese Galego da Consellería de Innovación e Industria.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 24/01/2007

Con data do 12 de xaneiro de 2007, publicouse no Diario Oficial de Galicia número 9 a orde da Consellería de Presidencia, Administracións Públicas e Xustiza do 20 de decembro de 2006, pola que se clasifica como de interese industrial a Fun
dación Cluster de Empresas de Automoción de Galicia (Ceaga), adscribíndose á Consellería de Innovación e Industria, que terá que exercer o protectorado plenamente sobre ela.
A fundación ten por obxecto situar o sector de automoción de Galicia nunha posición de liderado europeo en competitividade, de maneira sustentada, contribuíndo ao progreso e á calidade do noso ámbito.
A fundación Ceaga poñerá en marcha proxectos de cooperación entre as distintas industrias que configuran o sector galego da automoción para alcanzar un maior nivel de competitividade deste sector que redunde no desenvolvemento económico xeral de Galicia, así como na creación de emprego e a formación profesional dos traballadores da Comunidade Autónoma galega.
Así mesmo, poderíamos citar entre os seus obxectivos, a mellora dos seguintes puntos:
Competitividade en calidade e custo.
Flexibilidade de adaptación aos cambios do mercado.
Innovación e capacidade texnolóxica.
Desenvolvemento do tecido industrial.
Cooperación sectorial.
Desenvolvemento integral das persoas.
Compromiso rexional.
Por todo isto, e en virtude das competencias que me confire o artigo 34.12º da Lei 1/1983, do 22 de febreiro, (modificada pola Lei 11/1988, do 20 de outubro), reguladora da Xunta e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, (modificada pola Lei 11/1991, do 8 de novembro), e 32.3º do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Artigo único.
Declárase de interese galego a Fundación Cluster de Empresas de Automoción de Galicia (Ceaga), ao cumprir os seus estatutos as prescricións que, para tal efecto, sinala a vixente lexislación en materia de fundacións de interese galego.
Disposición adicional
Inscribirase a Fundación Cluster de Empresas de Automoción de Galicia (Ceaga), na sección do Rexistro de Fundacións da Consellería de Innovación e Industria. Esta inscrición producirá os efectos constitutivos que sinala a Lei 7/1983, do 22 de xuño, do réxime das fundacións de interese galego, (modificada pola Lei 11/1991, do 8 de novembro).
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 16 de xaneiro de 2007.
Fernando Xabier Blanco Álvarez
Conselleiro de Innovación e Industria
DECRETO 6/2007, do 18 de xaneiro, polo que se acepta a cesión, a título gratuíto, do dereito de uso durante cinco anos dun inmoble en Ribeira, feita por Caixa Galicia á Comunidade Autónoma de Galicia.
CONSELLERÍA DE ECONOMÍA E FACENDA — III. OUTRAS DISPOSICIÓNS — 30/01/2007

Con data do 18 de outubro de 2006 a Vicepresidencia da Igualdade e do Benestar solicitoulle á Secretaría Xeral e do Patrimonio a tramitación do expediente de aceptación da cesión de uso dun inmoble en Ribeira.
O uso do inmoble foi cedido a título gratuíto pola entidade financeira Caixa Galicia mediante acordo do Consello de Administración do 30 de marzo de 2006, posteriormente ratificado en sesión ordinaria pola Asemblea Xeral o 6 de maio de 2006.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia, e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda, logo da deliberación do Consello
da Xunta de Galicia, na súa reunión de dezaoito de xaneiro de dous mil sete,
DISPOÑO:
Artigo 1º
Acéptase nos termos establecidos por Caixa Galicia a cesión a título gratuíto do dereito de uso dun inmoble situado en Ribeira, na avenida Malecón, dunha superficie útil aproximada de 650 m, que forma parte dun edificio que se estende e linda na súa parte traseira coa rúa Xeneral Franco, pola esquerda coa rúa Cardeal Cisneros, onde ten un acceso, e pola fronte coa avenida do Malecón (anteriormente rúa de José Antonio), onde ten o seu acceso principal.
Figura inscrito no rexistro da propiedade de Noia, no tomo 1070, libro 277, folio 67, predio 10.988.
Artigo 2º
O prazo de duración do dereito de uso será de cinco anos, contados a partir da data da sinatura da correspondente escritura pública.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, dezaoito de xaneiro de dous mil sete.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
ORDE do 23 de xaneiro de 2007 pola que se nomean vogais do Consello Galego de Cooperación para o Desenvolvemento en representación dos axentes de cooperación.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 29/01/2007

De acordo co establecido no artigo 11.5º do Decreto 326/2004, do 29 de decembro, polo que se regulan os órganos de coordinación e asesoramento en materia de cooperación para o desenvolvemento e polo que se crea o Rexistro de Axentes da Cooperación para o Desenvolvemento, os vogais do Consello Galego de Cooperación para o Desenvolvemento serán nomeados e cesados polo titular do departamento competente, logo da proposta das entidades con representación naquel, mediante orde publicada no Diario Oficial de Galicia.
Trátase da renovación dunha das vogalías que representa a Coordinadora Galega de Organizacións non Gobernamentais para o Desenvolvemento e daquela que ten a Confederación de Empresarios de Galicia.
Polo tanto, vistas as propostas de nomeamento formuladas por ambos axentes de cooperación e de acordo con disposto no artigo 11.5º do Decreto 326/2004, do 29 de decembro,
DISPOÑO:
Artigo único.-Noméanse os vogais, titulares e suplentes, do Consello Galego de Cooperación para o Desenvolvemento, en representación dos axentes de cooperación.
* Pola Coordinadora Galega de Organizacións non Gobernamentais para o Desenvolvemento.
-Titular: José Luis Presedo Díaz.
-Suplente: Ana Barreiro Pérez.
* Pola Confederación de Empresarios de Galicia.
-Titular: José Manuel Maceira Blanco.
-Suplente: Laura Otero Rúa.
Santiago de Compostela, 23 de xaneiro de 2007.
José Luis Méndez Romeu
Conselleiro de Presidencia, Administracións
Públicas e Xustiza
RESOLUCIÓN do 8 de xaneiro de 2007 pola que se lles dá publicidade aos beneficiarios das axudas concedidas ao abeiro do convenio para a posta en marcha de medidas de apoio a proxectos ambientais.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 29/01/2007

Mediante Resolución do 28 de marzo de 2003 publicouse o convenio de colaboración entre o Instituto Galego de Promoción Económica e a Consellería de Medio Ambiente para a posta en marcha de medidas de apoio a proxectos ambientais na Comunidade Autónoma de Galicia (DOG nº 63, do 31 de marzo), que na súa addenda remite a súa tramitación ás bases reguladoras para proxectos empresariais de investimento (DOG nº 58, do 28 de marzo de 2005) e as súas modificacións. Este convenio ten por obxecto incentivar os investimentos de iniciativa privada que promovan novos proxectos de protección e mellora ambientais e contribúan ao desenvolvemento sustentable.
A base 17 das bases reguladoras para proxectos empresariais de investimento establece que serán
obxecto de publicación no Diario Oficial de Galicia as axudas concedidas ao abeiro das ditas bases.
Estas axudas serán financiadas con cargo á aplicación orzamentaria 02.02.10/03/02.656700 dos orzamentos do Instituto Galego de Promoción Económica.
En virtude do exposto anteriormente,
RESOLVO:
Único.-Dar publicidade á relación de beneficiarios, que figura como anexo, das axudas concedidas ao abeiro do convenio para a posta en marcha de medidas de apoio a proxectos ambientais, concedidas durante os meses de novembro e decembro de 2006.
Santiago de Compostela, 8 de xaneiro de 2007.
José Antonio Delgado Arce
Director xeral do Instituto Galego
de Promoción Económica
ANEXO
Nº EXPEDIENTE
NOME/RAZÓN SOCIAL
DATA
RESOLUCIÓN
IMPORTE
SUBVENCIONABLE (A)
SUBVENCIÓN (A)
EMPREGO
A CREAR
AF020.2005.1.8
BIOCARBURANTES DE GALICIA, S.L.
20-12-2006
1.984.953,88
516.088,01
18
AF020.2005.1.4
RECICLA Y GESTIONA 2005, S.L.
20-12-2006
1.765.565,34
406.080,03
6
AF020.2005.1.11
ARIASA BIOENERGÍA, S.L.
20-12-2006
2.020.128,16
516.821,16
9
AF020.2005.1.12
XILOGA, S.L. UNIPERSONAL
20-12-2006
770.601,82
169.532,40
1
RESOLUCIÓN do 8 de xaneiro de 2007 pola que se lles da publicidade aos beneficiarios das axudas concedidas ao abeiro das bases reguladoras das axudas para o Programa de acción exterior.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 25/01/2007

Mediante Resolución do 31 de marzo de 2006 publicáronse as bases reguladoras das axudas do Instituto Galego de Promoción Económica para o Programa de acción exterior (DOG nº 69, do 7 de abril). As mencionadas bases teñen como obxectivo facilitar a internacionalización da empresa galega, poñendo ao seu alcance liñas de axudas que apoien a súa presenza no exterior.
Na súa base 20 establecen que serán obxecto de publicación, no Diario Oficial de Galicia, as axudas concedidas ao abeiro das devanditas bases.
As ditas axudas serán financiadas con cargo ás aplicacións orzamentarias 01.04.03/05/03.651700 e 01.04.03/05/03.651800 dos orzamentos do Instituto Galego de Promoción Económica.
En virtude do exposto anteriormente,
RESOLVO:
Único.-Dar publicidade á relación de beneficiarios, que figura como anexo, das axudas concedidas ao abeiro das bases reguladoras das axudas do Instituto Galego de Promoción Económica para o Programa de acción exterior, concedidas durante os meses de novembro e decembro de 2006.
Santiago de Compostela, 8 de xaneiro de 2007.
José Antonio Delgado Arce
Director xeral do Instituto Galego de
Promoción Económica
ANEXO
Nº EXPEDIENTE
NOME/RAZÓN SOCIAL
DATA
RESOLUCIÓN
IMPORTE
SUBVENCIONABLE
(EUROS)
SUBVENCIÓN
(EUROS)
AP016.2006.1.27
MADERAS GOIRIZ, S.L.
2-11-2006
3.974,01
1.987,00
AP016.2006.1.26
FUNDACIÓN CTAG (CENTRO TECNOLOGICO DE AUTOMOCION DE GALICIA)
23-11-2006
45.203,18
11.807,90
RESOLUCIÓN do 8 de xaneiro de 2007 pola que se lles dá publicidade aos beneficiarios das axudas concedidas ao abeiro do convenio de apoio financeiro 2004-2006 ás pequenas e medianas empresas que superen os 300.506,05 euros de investimento subvencionable.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 25/01/2007

Mediante Resolución do 27 de xaneiro de 2004 publicouse o convenio de apoio financeiro 2004-2006 ás pequenas e medianas empresas, subscrito entre o Instituto Galego de Promoción Económica e as entidades financeiras (DOG nº 20, do 30 de xaneiro). Este convenio ten por obxecto definir os termos de colaboración entre a entidade financeira e o Igape coa finalidade de establecer liñas de financiamento subsidiado para as pequenas e medianas empresas.
A cláusula 9.9 do dito convenio establece que serán obxecto de publicación no Diario Oficial de Galicia as axudas concedidas para aqueles proxectos
que superen os 300.506,05 euros de investimento subvencionable.
As ditas axudas serán financiadas con cargo á aplicación orzamentaria 02.01.01/06/05.656700 dos orzamentos do Instituto Galego de Promoción Económica.
En virtude do exposto anteriormente,
RESOLVO:
Único.-Dar publicidade á relación de beneficiarios, que figura como anexo, das axudas concedidas ao abeiro do convenio de apoio financeiro 2004-2006 ás pequenas e medianas empresas que superen os 300.506,05 euros de investimento subvencionable, concedidas durante os meses de novembro e decembro de 2006.
Santiago de Compostela, 8 de xaneiro de 2007.
José Antonio Delgado Arce
Director xeral do Instituto Galego
de Promoción Económica
ANEXO
Nº EXPEDIENTE
NOME/RAZÓN SOCIAL
DATA
RESOLUCIÓN
IMPORTE
SUBVENCIONABLE
(EUROS)
SUBVENCIÓN
(EUROS)
EMPREGO QUE
SE CREARÁ
1A/06.0072.0101.N.0601
NOVOPORTO, S.L.
14-12-2006
2.507.566,00
139.576,74
1
1A/06.0182.4577.N.06329280
PESQUERIAS RECHO, S.L.
14-12-2006
1.413.750,00
65.095,36
12
1A/06.2091.0000.N.935908
PESQUERA CALDEIRON, S.L.
20-12-2006
1.056.516,01
55.244,04
9
CORRECCIÓN de erros.-Orde do 30 de novembro de 2006 pola que se resolve a convocatoria de bolsas de nova adxudicación para a realización de estudos de terceiro ciclo nas universidades do sistema universitario de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/01/2007

Advertido erro no texto da citada orde, publicada no DOG nº 236, do luns 11 de decembro de 2006, é necesario publicar a corrección seguinte:
-Na páxina 18.038, no expediente 2006/000025-0, correspondente á solicitante Otero Otero, Patricia, na nota media final ponderada, onde di: «0,9622», debe dicir: «1,3150».
Pasa así a ocupar o posto número 5 na relación de bolseiros suplentes de ciencias sociais e xurídicas.
CORRECCION de erros.-Resolución do 15 de decembro de 2006 pola que se fan públicas as bases do certame Cooperativismo no ensino, dirixido aos centros educativos de Galicia e se procede á súa convocatoria.
CONSELLERÍA DE TRABALLO — III. OUTRAS DISPOSICIÓNS — 31/01/2007

Advertido erro na devandita resolución, publicada do DOG nº 17, do mércores 24 de xaneiro de 2007, cómpre facer a oportuna corrección:
Na páxina 1.040, na columna esquerda, da base quinta, onde di: «antes do 31 de xaneiro de 2007», debe dicir: «antes do 28 de febreiro de 2007».
CORRECCIÓN de erros.-Orde do 10 de xaneiro de 2007 pola que se publican os estatutos da Mancomunidade Terras de Pontevedra para a dinamización de produto turístico dos concellos de Pontevedra, Marín, Poio, Ponte Caldelas, Vilaboa, Barro e Campo Lameiro.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 31/01/2007

Advertido erro na dita orde publicada no Diario Oficial de Galicia número 13, do 18 de xaneiro de 2007, cómpre facer as seguintes correccións:
No sumario e na páxina 752, onde di: «Orde do 10 de xaneiro de 2007 pola que se publican os estatutos da Mancomunidade Terras de Pontevedra para a dinamización de produto turístico dos concellos de Pontevedra, Marín, Poio, Ponte Caldelas, Vilaboa, Barro e Campo Lameiro», debe dicir: «Orde do 10 de xaneiro de 2007 pola que se publican os estatutos da Mancomunidade Terras de Pontevedra para a dinamización de produto turístico dos concellos de Pontevedra, Marín, Poio, Ponte Caldelas, Vilaboa, Cotobade, Barro e Campo Lameiro».
Na mesma páxina, nos parágrafos segundo e terceiro da orde, onde di: «concellos de Pontevedra, Marín, Poio, Ponte Caldelas, Vilaboa, Barro e Campo Lameiro», debe dicir: «concellos de Pontevedra, Marín, Poio, Ponte Caldelas, Vilaboa, Cotobade, Barro e Campo Lameiro».
Na páxina 753, no parágrafo oitavo da orde e no seu artigo único, onde di: «concellos de Pontevedra, Marín, Poio, Ponte Caldelas, Vilaboa, Barro e Campo Lameiro», debe dicir: «concellos de Pontevedra, Marín, Poio, Ponte Caldelas, Vilaboa, Cotobade, Barro e Campo Lameiro».
RESOLUCIÓN do 29 de decembro de 2006 pola que se ordena a publicación do acordo do Consello da Xunta de Galicia do 28 de decembro de 2006, polo que se aproba a modificación da relación de postos de traballo da Consellería de Educación e Ordenación Universitaria.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 31/01/2007

A aprobación da modificación da relación de postos de traballo da Consellería de Educación e Ordenación Universitaria xustifícase pola necesidade de adecuala aos cambios organizativos introducidos polo Decreto 585/2005, do 29 de decembro, polo que se establece a estrutura orgánica da Consellería de Educación e Ordenación Universitaria.
En consecuencia, por proposta da Consellería de Educación e Ordenación Universitaria, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día vinte e oito de decembro de dous mil seis, adoptou o seguinte
ACORDO:
Primeiro.-Aprobar a relación de postos de traballo da Consellería de Educación e Ordenación Universitaria, nos termos que se sinalan no anexo ao presente acordo.
Segundo.-Ordenar a súa publicación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do vinte e oito de decembro de dous mil seis, relativo á aprobación da relación de postos de traballo da Consellería de Educación e Ordenación Universitaria, coa finalidade de cumprir este acordo, dispoño que se publique no Diario Oficial de Galicia como anexo a esta resolución.
Santiago de Compostela, 29 de decembro de 2006.
José Luis Méndez Romeu
Conselleiro de Presidencia, Administracións
Públicas e Xustiza
CORRECCIÓN de erros.-Decreto 157/2006, do 7 de setembro, de rehabilitación e renovación de calidade de vivendas no medio rural e en conxuntos históricos de Galicia.
CONSELLERÍA DE VIVENDA E SOLO — I. DISPOSICIÓNS XERAIS — 19/01/2007

Advertido un erro no Decreto 157/2006, do 7 de setembro, de rehabilitación e renovación de calidade de vivendas no medio rural e en conxuntos históricos de Galicia, publicado no Diario Oficial de Galicia número 181, do 19 de setembro de 2006, procédese a efectuar a seguinte rectificación:
No anexo Entidades de poboación polas que discorre o Camiño Francés de Santiago, no concello de Sarria, onde di: «...Vigo de Sarria. San Miguel...», debe dicir: «...Vigo de Sarria. Zona histórica de Sarria. San Miguel...».
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 12 de xaneiro de 2007 pola que se crean as xuntas liquidadoras dos padroados para a mellora do medio rural.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 19/01/2007

O Decreto 109/2006, do 30 de xuño, polo que se derroga o Decreto 218/1987, do 23 de xullo, polo que se regula a nova estrutura dos padroados para a mellora do medio rural, suprime os padroados provinciais para a mellora do medio rural. No desenvolvemento do dito decreto faise necesaria a constitución dunha comisión liquidadora en cada provincia, para o libramento das axudas xa concedidas e devolución dos anticipos e préstamos por amortizar no momento da entrada en vigor do citado Decreto 109/2006, do 30 de xuño.
A disposición derradeira primeira do Decreto 109/2006, do 30 de xuño, faculta o conselleiro de Presidencia, Administracións Públicas e Xustiza para ditar as disposicións necesarias para o desenvolvemento do dito decreto.
Por todo iso,
DISPOÑO:
Artigo 1º.-Xuntas liquidadoras.
Créanse as xuntas liquidadoras dos padroados para a mellora do medio rural das provincias da Coruña, Lugo, Ourense e Pontevedra, que se constituirán no prazo máximo dun mes desde a entrada en vigor desta orde, coa composición que se establece no artigo seguinte.
Artigo 2º.-Composición e réxime xurídico.
1. As xuntas liquidadoras dos padroados para a mellora do medio rural estarán compostas polos seguintes membros:
O delegado/a provincial da Consellería de Presidencia, Administracións Públicas e Xustiza, que actuará como presidente/a, o secretario/a da mesma delegación provincial e un/unha funcionario/a designado polo dito delegado/a que actuará como secretario/a.
2. As xuntas liquidadoras axustarán o seu funcionamento ao disposto no capítulo II do título II da Lei 30/1992, do 26 de novembro, de réxime xurídico das administracións públicas e procedemento administrativo común.
Artigo 3º.-Funcións.
1. As xuntas liquidadoras realizarán todas as actuacións necesarias para o libramento das axudas concedidas e devolución de anticipos e préstamos por amortizar, pendentes no momento de entrada en vigor do Decreto 109/2006, do 30 de xuño, imputándoselle os correspondentes pagamentos e cobramentos á Facenda da comunidade autónoma.
2. Unha vez efectuada a liquidación, renderán a súa conta xustificativa á Secretaría Xeral da Consellería de Presidencia, Administracións Públicas e Xustiza, que procederá ao exame e, se é o caso, á súa aprobación.
3. As xuntas liquidadoras disolveranse no momento en que a conta xustificativa sexa obxecto de aprobación.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 12 de xaneiro de 2007.
José Luis Méndez Romeu
Conselleiro de Presidencia, Administracións
Públicas e Xustiza
CORRECCIÓN de erros.-Orde do 14 de decembro de 2006 pola que se regula a integración na categoría de facultativo especialista de área de determinado persoal estatutario, licenciado sanitario especialista, do Servizo Galego de Saúde.
CONSELLERÍA DE SANIDADE — III. OUTRAS DISPOSICIÓNS — 19/01/2007

Advertido erro na clasificación da devandita disposición, publicada no Diario Oficial de Galicia nº 1, do pasado 2 de xaneiro de 2007, cómpre a súa corrección no sentido de colocala no epígrafe III Outras disposicións.
RESOLUCIÓN do 28 de decembro de 2006 pola que se fai público o acordo plenario polo que se establece o número, distribución de asuntos e composición das seccións do Consello Consultivo de Galicia para o ano 2007.
CONSELLO CONSULTIVO DE GALICIA — III. OUTRAS DISPOSICIÓNS — 19/01/2007

De conformidade co establecido no artigo 18 do Decreto 282/2003, do 22 de maio, polo que se aproba o Regulamento de organización e funcionamento do Consello Consultivo de Galicia, esta Presidencia
RESOLVE:
Facer público o acordo plenario do 28 de decembro de 2006 do Consello Consultivo de Galicia, polo que se establecen o número, distribución de asuntos
e composición das seccións do devandito Consello Consultivo para 2007, do teor literal seguinte:
«Segundo o disposto nos artigos 15 e 16 da Lei 9/1995, do 10 de novembro, de creación do Consello Consultivo de Galicia e nos artigos 16 e 18 do seu Regulamento de organización e funcionamento, aprobado polo Decreto 282/2003, o Pleno do Consello Consultivo de Galicia na súa reunión do día 28 de decembro de 2006,
ACORDA:
Primeiro.-Establecer o número e composición das seccións do Consello Consultivo de Galicia en relación coas solicitudes de ditames correspondentes ao ano 2007 da forma seguinte:
-Sección primeira:
Presidente: José Antonio García Caridad.
Vogais:
Pablo Moure Mariño.
Antonio Carro Fernández-Valmayor.
José Mª Gómez y Díaz-Castroverde.
Secretario: Constantino Alvarellos Galve.
-Sección segunda:
Presidente: José Luis de la Torre Nieto.
Vogais:
Pablo Moure Mariño.
Antonio Carro Fernández-Valmayor.
José Mª Gómez y Díaz-Castroverde.
Secretario: José Abelardo Blanco Serrano.
Segundo.-A distribución de asuntos entre elas efectuarase por quenda alternativa segundo a orde de entrada da solicitude de ditames.
Terceiro.-Que, de acordo co parágrafo segundo do citado artigo 18, se publique este acordo no Diario Oficial de Galicia».
Santiago de Compostela, 28 de decembro de 2006.
P.O.
José Luis de la Torre Nieto
Presidente do Consello Consultivo de Galicia
RESOLUCIÓN do 9 de xaneiro de 2007, da Dirección Xeral de Conservación da Natureza, pola que se designa o tribunal cualificador e se fixan o lugar e a data de realización da proba teórica tipo test para a obtención do certificado de capacitación para o adestramento de cans no ámbito da Comunidade Autónoma de Galicia.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 19/01/2007

Mediante Resolución do 14 de xullo de 2006, da Dirección Xeral de Conservación da Natureza, convócanse as probas para a obtención do certificado de capacitación para o adestramento de cans no ámbito da Comunidade Autónoma de Galicia (DOG nº 136, do 14 de xullo de 2006).
Na base sexta da dita resolución establécese que «O tribunal cualificador das probas será designado por resolución do director xeral de Conservación da Natureza, que se publicará no DOG. Nesta resolución fixarase, así mesmo, a data e o lugar de realización das probas».
En virtude da citada competencia,
RESOLVO:
Primeiro.-Proceder ao nomeamento dos membros do tribunal cualificador -titular e suplente-das probas para a obtención do certificado de capacitación para o adestramento de cans no ámbito da Comunidade Autónoma de Galicia:
Tribunal titular.
Presidente:
Jesús Santamarina Fernández, xefe do Servizo de Conservación da Biodiversidade
Secretaria:
Nuria Rodríguez Canabal, funcionaria pertencente á Sección Xurídica da Dirección Xeral de Conservación da Natureza.
Vogais:
Miguel Ángel Alonso Calvo, pertencente ao Servizo Cinolóxico da Garda Civil.
José Luis García Ruano, pertencente ao Servizo Cinolóxico da Compañía da Policía Naval do Terzo Norte.
Román Lewicky, veterinario.
Tribunal suplente.
Presidente:
Rogelio Fernández Díaz, subdirector xeral de Espazos Naturais e Biodiversidade.
Secretario:
José Manuel Pena Regueiro, xefe da Sección de Espazos Naturais.
Vogais:
Luis Ferro Pego, pertencente ao Servizo Cinolóxico da Garda Civil.
José Martínez Núñez, pertencente ao Servizo Cinolóxico da Garda Civil.
Marta Prieto Rodríguez, veterinaria.
De conformidade co disposto no artigo 29 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, os membros do tribunal poderán ser recusados polos aspirantes por calquera das causas previstas no artigo 28 da dita lei.
Segundo.-A proba teórica realizarase no edificio central da Xunta de Galicia-San Caetano, Consellería de Presidencia, Administracións Públicas e Xustiza, planta soto, salón 2, en Santiago de Compostela, o día 25 de xaneiro de 2007, ás 11.00 horas.
Santiago de Compostela, 9 de xaneiro de 2007.
Xosé Benito Reza Rodríguez
Director xeral de Conservación da Natureza
CORRECCIÓN de erros.-Orde do 14 de decembro de 2006 pola que se convoca o terceiro procedemento de integración voluntaria no réxime estatutario para o persoal funcionario e laboral dos hospitais dependentes do Servizo Galego de Saúde.
CONSELLERÍA DE SANIDADE — III. OUTRAS DISPOSICIÓNS — 19/01/2007

Advertido erro na clasificación da devandita disposición, publicada no Diario Oficial de Galicia nº 1, do pasado 2 de xaneiro de 2007, cómpre a súa corrección no sentido de colocala no epígrafe III Outras disposicións.
ORDE do 18 de decembro de 2006 pola que se autoriza o cambio de denominación do Centro Público Integrado San Tomé de Carballo, de Taboada na provincia de Lugo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/01/2007

Tendo en conta o artigo 1 punto 2º do anexo do Decreto 7/1999, do 7 de xaneiro, (DOG do 26 de xaneiro), polo que se implantan e regulan os centros públicos integrados de ensinanzas non universitarias, así como os correspondentes informes, por proposta da Dirección Xeral de Ordenación e Innovación Educativa, esta consellería
DISPÓN:
Autorizar o cambio de denominación do centro público integrado que no anexo se relaciona.
Santiago de Compostela, 18 de decembro de 2006.
Laura Sánchez Piñón
Conselleira de Educación e Ordenación Universitaria
ANEXO
Provincia: Lugo.
Concello: Taboada.
Localidade: Taboada.
Código de centro: 27012504.
Denominación: Centro Público Integrado San Tomé de Carballo.
Nova denominación: Centro Público Integrado San Tomé do Carballo.
RESOLUCIÓN do 21 de decembro de 2006 pola que se acorda facer público o orzamento da universidade da Coruña para o exercicio do ano 2007.
UNIVERSIDADE DA CORUÑA — III. OUTRAS DISPOSICIÓNS — 18/01/2007

O Consello Social da Universidade da Coruña, na reunión que tivo lugar o día 19 de decembro de 2006, e de conformidade co disposto no artigo 20.1º da Lei orgánica 6/2001, do 21 de decembro, e o artigo 4 c) da Lei 1/2003, do 9 de maio, de consellos sociais do sistema universitario de Galicia, acordou
a aprobación do orzamento desta universidade para o exercicio do ano 2007.
Esta reitoría, consonte o disposto no artigo 81.2º da Lei orgánica 6/2001, do 21 de decembro, de universidades, resolve publicar o devandito orzamento, que acada a contía inicial no estado de ingresos e gastos de 111.087.445,81 euros, segundo o detalle anexo.
A Coruña, 21 de decembro de 2006.
José María Barja Pérez
Reitor da Universidade da Coruña
Anexo á Resolución do 21 de decembro de 2006
1. Clasificación económica
Resumo por capítulos
Ingresos
2007
Capítulo III: taxas, prezos públicos e outros ingresos
15.338.453,00
Capítulo IV: transferencias correntes
84.151.587,09
Capítulo V: ingresos patrimoniais
300.000,00
Capítulo VII: transferencias de capital
11.297.404,72
Capítulo VIII: activos financeiros
1,00
Capítulo IX: pasivos financeiros
0,00
-Total orzamento de ingresos 2007
111.087.445,81
Gastos
2007
Capítulo I: gastos de persoal
76.934.166,78
Capítulo II: gastos correntes en bens e servizos
17.207.362,91
Capítulo III: gastos financeiros
42.000,00
Capítulo IV: transferencias correntes
3.052.106,42
Capítulo V: fondo de continxencia
250.000,00
Capítulo VI: investimentos reais
13.559.289,71
Capítulo VII: transferencias de capital
31.270,00
Capítulo VIII: activos financeiros
11.250,00
Capítulo IX: pasivos financeiros
0,00
-Total orzamento de gastos 2007
111.087.445,81
ORDE do 22 de decembro de 2006 pola que se resolve a concesión de axudas ás corporacións locais galegas para misións de protección civil relacionadas coas campañas estacionais de prevención de riscos.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 18/01/2007

Por Orde do 8 de setembro de 2006 (DOG nº 179, do 15 de setembro), a Consellería de Presidencia, Administracións Públicas e Xustiza ditou normas para a concesión de axudas ás corporacións locais galegas para misións de protección civil relacionadas coas campañas estacionais de prevención de riscos.
Vista a proposta de resolución da comisión avaliadora, en aplicación do artigo 7 da Orde do 8 de setembro,
RESOLVO:
Primeiro.-A concesión das axudas que no anexo se relacionan, con cargo á aplicación 06.07.231A.460.0 dos orzamentos xerais da Comunidade Autónoma de Galicia para o ano 2006.
Segundo.-Notificarlles o contido desta resolución ás corporacións locais beneficiarias, especificando as condicións particulares que deberán cumprir.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ao da publicación desta orde.
En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 22 de decembro de 2006.
José Luis Méndez Romeu
Conselleiro de Presidencia, Administracións
Públicas e Xustiza
ANEXO
Relación que se cita:-A Coruña.
Arteixo, 8.500 A.
Boiro, 6.200 A.
Boqueixón, 4.700 A.
Brión, 6.500 A.
Cabana de Bergantiños, 5.200 A.
Cambre, 2.600 A.
Carballo, 8.500 A.
Corcubión, 1.000 A.
Laxe, 1.700 A.
Lousame, 500 A.
Muxía, 7.000 A.
Noia, 5.000 A.
Oleiros, 350 A.
Paderne, 1.700 A.
Pontedeume, 1.400 A.
Rois, 1.200 A.
Santa Comba, 6.000 A.
Santiago de Compostela, 8.500 A.
Touro, 700 A.
Vedra, 1400 A.
Zas, 250 A.
-Lugo.
Burela, 5.900 A.
Cervo, 7.900 A.
O Courel, 5.400 A.
Guitiriz, 5.000 A.
O Incio, 1.600 A.
Lourenzá, 350 A.
Lugo, 11.350 A.
Meira, 400 A.
A Pobra do Brollón, 2.300 A.
A Pontenova, 5.000 A.
Quiroga, 1.000 A.
-Ourense.
Allariz, 1.100 A.
Amoeiro, 3.000 A.
Avión, 1.000 A.
Baños de Molgas, 2.100 A.
Os Blancos, 1.200 A.
Carballeda de Avia, 700 A.
O Carballiño, 5.500 A.
Chandrexa de Queixa, 1.400 A.
Coles, 3.900 A.
Esgos, 1.000 A.
A Gudiña, 3.000 A.
Larouco, 2.000 A.
Laza, 2.000 A.
Lobios, 1.000 A.
Maceda, 1.500 A.
Muíños, 3.400 A.
Piñor, 700 A.
A Pobra de Trives, 4.100 A.
Porqueira, 1.300 A.
Rairiz de Veiga, 2.600 A.
Ribadavia, 4.200 A.
San Cibrao das Viñas, 3.900 A.
A Veiga, 700 A.
Viana do Bolo, 1.400 A.
Vilamarín, 3.300 A.
Vilariño de Conso, 1.000 A.
-Pontevedra.
Bueu, 3.000 A.
Cangas, 9.900 A.
Cerdedo, 2.000 A.
Lalín, 9.000 A.
Poio, 5.500 A.
Pontecesures, 2.000 A.
Redondela, 6.500 A.
Soutomaior, 3.000 A.
Tomiño, 4.000 A.
Valga, 3.000 A.
Vilagarcía de Arousa, 8.000 A.
Vilanova de Arousa, 2.000 A.
ORDE do 11 de xaneiro de 2007 pola que se modifica a Orde do 10 de febreiro de 2000, pola que se desenvolve o procedemento para o nomeamento de membros da Comisión Autonómica do Sistema Acreditador da Formación Continuada dos profesionais sanitarios na Comunidade Autónoma de Galicia.
CONSELLERÍA DE SANIDADE — I. DISPOSICIÓNS XERAIS — 22/01/2007

Os cambios introducidos polo Decreto 45/2006, do 23 de febreiro, polo que se establece a estrutura orgánica da Consellería de Sanidade, inciden na normativa da Comisión Autonómica do Sistema Acreditador da Formación Continuada dos profesionais sanitarios na Comunidade Autónoma de Galicia.
Coa finalidade de facer os axustes correspondentes, faise necesaria a modificación da orde mencionada.
En virtude do disposto, e de acordo coas atribucións que me confire o artigo 37.6º da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro,
DISPOÑO:
Artigo único.-Modifícase o artigo 2 da Orde do 10 de febreiro de 2000, pola que se desenvolve o procedemento para o nomeamento de membros da Comisión Autonómica do Sistema Acreditador da Formación Continuada dos profesionais sanitarios na Comunidade Autónoma de Galicia, que quedará redactado como segue:
«Artigo 2º
O responsable da Secretaría Técnica nomearase por proposta do director xeral de Aseguramento e Planificación Sanitaria, onde se localizará funcionalmente esta unidade técnica administrativa».
Santiago de Compostela, 11 de xaneiro de 2007.
Mª José Rubio Vidal
Conselleira de Sanidade
ORDE do 26 de decembro de 2006 pola que se fixan os prezos de venda ao público de diversas publicacións da Consellería de Cultura e Deporte.
CONSELLERÍA DE CULTURA E DEPORTE — III. OUTRAS DISPOSICIÓNS — 22/01/2007

A Lei 6/2003, do 9 de decembro, de taxas, prezos e exaccións reguladoras da Comunidade Autónoma
de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo de emitido o informe favorable pola Consellería de Economía e Facenda, e publicadas no Diario Oficial de Galicia.
Para cumprir este mandato, e despois de emitir o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ao público das publicacións editadas por esta consellería, que se relacionan no anexo.
2. Estes prezos entenderanse, se é o caso, co IVE incluído.
Santiago de Compostela, 26 de decembro de 2006.
Ánxela Bugallo Rodríguez
Conselleira de Cultura e Deporte
ANEXO
-Mosaico de historias tudenses: 28 euros.-Arquivo Histórico Provincial de Lugo. O Catastro do Marqués da Ensenada: 16 euros.-Olga Gallego arquiveira, unha homenaxe: 15 euros.-Domingo Fontán: 6 euros.-Destino: Santiago: 18 euros.-Pasos de música, camiños de auga = Passos de música, caminhos de água: 6 euros.-Como um pé-de-vento = Como un golpe de vento: 6 euros.-Pequena rapsodia galega: 20 euros.-Kailasa, unha peregrinación ó corazón do Tíbet: 30 euros.-Jorge Molder. Algún tempo antes: 14,50 euros.-Memoria das paredes : os carteis de Depósito Legal na Biblioteca Pública da Coruña Miguel González Garcés: 14,06 euros.-De Padua: 6 euros.-Unha escolma de escultura: 15 euros.-O patrimonio cultural. Valía e protección: 5 euros.-Dentro. Antón Lopo: 20 euros.-Trini Barreiro. Soñando soños: 6 euros.-Fisuras no cotián 9 narradoras no relato da violencia: 23 euros.-Pedro Solveira: unha ollada desde o metal: 12 euros.-Secret Strike, Alicia Framis: 14,50 euros.-Nuevas visiones del paisaje. La
vertiente atlántica: 14,50 euros.-Contido e vestimenta : imaxes de arquivos: 8 euros.-Guía de castros de Galicia e Noroeste de Portugal: 12 euros.-A fraxilidade no tempo. O vidro na antigüidade: 18 euros.-Tono Carbajo: escenas, cadrados negros e outros enlaces: 25 euros.-Arquivar tormentas. Colección Arco e CGAC: 12 euros.
-Encontro Ramón Piñeiro. Actas do encontro realizado pola Dirección Xeral de Creación e Difusión Cultural en Santiago de Compostela, o día 19 de outubro de 2005: 12 euros.-Samos: espírito do camiño: 15 euros.-14+1 Estacións. Experiencias de con:tacto: 31 euros.-Menchu Lamas. A sombra na man. A viaxe das formas: 25 euros.-O futuro da actualidade: 14 euros.-Paperback edicións baratas: 5 euros.-Entrecruzar: 29 euros.-Catálogo de cruceiros, cruces e petos de ánimas do Porriño: 8,05 euros.-VIII Xuntanza obradoiro Internacional das artes plásticas Fundación Casa Museo «A Solaina» de Piloño: 6 euros.
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
DECRETO 1/2007, do 18 de xaneiro, polo que se nomea delegada provincial da Coruña a Aurora Moinelo Paradela.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 19/01/2007

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día dezaoito de xaneiro de dous mil sete,
Nomeo delegada provincial da Coruña da Consellería de Presidencia, Administracións Públicas e Xustiza a Aurora Moinelo Paradela.
Santiago de Compostela, dezaoito de xaneiro de dous mil sete.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
CORRECCIÓN de erros.-Orde do 12 de xaneiro de 2007 pola que se regula o réxime de concertos educativos para as ensinanzas de educación infantil en centros docentes privados a partir do curso académico 2007-2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/01/2007

Advertidos erros na citada Orde do 12 de xaneiro de 2007, publicada no Diario Oficial de Galicia nº 12, do 17 de xaneiro de 2007, cómpre facer as seguintes correccións:
Todas as referencias que se fan no encabezamento, no pé de sinatura e no anexo á «Orde do 12 de xaneiro de 2007», deben ser cambiadas por «Orde do 15 de xaneiro de 2007».
Así mesmo, no anexo debe ser suprimido o cadro existente entre o de Observacións e o de Lexislación aplicable.
RESOLUCIÓN do 28 de decembro de 2006 pola que se lles dá publicidade ás axudas concedidas ao abeiro da Orde do 29 de maio de 2006, pola que se convocan axudas a entidades de interese colectivo de ámbito provincial ou autonómico para o exercicio 2006.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 23/01/2007

De conformidade co disposto no artigo 18.1º da Lei 38/2003, do 17 de novembro, xeral de subvencións, 78.8º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e no artigo 21 da Orde do 29 de maio de 2006 pola que se convocan axudas a entidades de interese colectivo de ámbito provincial ou autonómico para o exercicio 2006, procédese á publicación das axudas concedidas de contía igual ou superior a 3.000 euros.
Finalidade da axuda: realización de actividades de promoción da organización sectorial e de formación dos asociados das entidades de interese colectivo, de ámbito provincial ou autonómico, con implantación en Galicia.
Norma reguladora: Orde do 29 de maio de 2006 pola que se convocan axudas a entidades de interese colectivo de ámbito provincial ou autonómico para o exercicio 2006 (DOG nº 122, do 27 de xuño).
Aplicación orzamentaria: 14.01.612B.480.3 dos orzamentos xerais da comunidade autónoma para o ano 2006.
Crédito orzamentario: 417.000 euros.
Santiago de Compostela, 28 de decembro de 2006.
Carmen Gallego Calvar
Conselleira de Pesca e Asuntos Marítimos
ANEXO
Entidades beneficiarias da subvención cunha contía igual ou superior a 3.000 euros e importe da axuda concedida a cada unha delas, por orde alfabética.
Entidade
Axuda concedida
Armadores Coruñeses de Pesca de Baixura Asociados
13.118,78 euros
Federación de Confrarías de Pescadores da Provincia de Lugo
18.777,69 euros
Federación de Confrarías de Pescadores da provincia de Pontevedra
36.767,83 euros
Federación Galega de Confrarías de Pescadores
150.020,98 euros
Lonxa de Campelo, AIE
117.391,64 euros
Organización de Productores Pesqueiros de Lugo
54.921,19 euros
OPP Pesca Fresca do Porto e Ría de Marín
20.562,29 euros
DECRETO 2/2007, do 10 de xaneiro, polo que se acepta a cesión, a título gratuíto, dun inmoble feita polo Concello de Bande á Comunidade Autónoma de Galicia, con destino á construción dun xulgado.
CONSELLERÍA DE ECONOMÍA E FACENDA — III. OUTRAS DISPOSICIÓNS — 23/01/2007

O Pleno do Concello de Bande, en sesión do 7 de xullo de 2006, acordou ceder, a título gratuíto, a favor da Comunidade Autónoma de Galicia, un terreo para a construción dun edificio destinado a xulgado.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34 e 38 do Decreto 50/1989, do 9 de marzo, polo que se aproba o Regulamento para a execución da dita lei.
Na súa virtude, por proposta do conselleiro de Economía e Facenda e logo de deliberación do Consello
da Xunta de Galicia, na súa reunión do día dez de xaneiro de dous mil sete,
DISPOÑO:
Artigo 1º
Acéptase a cesión a título gratuíto nos termos establecidos polo Concello de Bande, dun terreo que se describe como segue segundo rexistro:
Parcela urbana situada no Concello de Bande, na rúa Alférez Provisional, 33, de Bande (número 27 segundo rexistro), dunha superficie de 665 m que linda: norte, estrada OU-411, Bande-Condado; sur, río Badella; leste, Antonio García Quintas e outros bens de propiedade comunal; oeste, camiño de baixada ao río Badella.
Inscrita no Rexistro da Propiedade de Bande, no tomo 308, libro 73, folio 63, predio 10.504.
Referencia catastral: 4641504NG8544S0001XY.
Artigo 2º
O destino do inmoble será a construción dun edificio para o Xulgado de Primeira Instancia e Instrución de Bande.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, dez de xaneiro de dous mil sete.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
RESOLUCIÓN do 1 de decembro de 2006, da Dirección Xeral de Patrimonio Cultural, pola que se inscribe a Asociación de Amigos do Patrimonio de Castroverde no Rexistro de Entidades de Promoción do Camiño de Santiago.
CONSELLERÍA DE CULTURA E DEPORTE — III. OUTRAS DISPOSICIÓNS — 16/01/2007

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación de Amigos do Patrimonio de Castroverde, do 28 de novembro de 2006.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Subdirección Xeral de Protección da Cidade e Camiños de Santiago, emitido de acordo co artigo 23 do mencionado decreto.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación de Amigos do Patrimonio de Castroverde quede inscrita no Rexistro de Entidades de Promoción do Camiño de Santiago co número 169.
Santiago de Compostela, 1 de decembro de 2006.
Felipe Arias Vilas
Director xeral de Patrimonio